Friduwih Riemersma

Friduwih Riemersma (Loaiïngea, 1962) is in Frysk dichter, skriuwster, útjouwer, redakteur en earder byldhouwer. Se wennet yn Amsterdam yn de Jordaan (2022).

 Libben en wurk 
Friduwih Riemersma is in dochter fan de Fryske skriuwer Trinus Riemersma (1938-2011).

Riemersma studearre fan 1981-1983 oan de keunstakademy Minerva yn Grins en fan 1983-1987 byldhouwen oan de Rietveld Akademy yn Amsterdam. Se waard byldhouster en hie súkses mei har wurk, mar moast it fak letter oerjaan doe't se allinnichsteande mem waard. Sy learde doe in oar fak en gie oan't wurk yn in ynstelling foar dôve bern.

Fan 2000 oant 2005 studearre se Opfiedingsfilosofy oan de Universiteit fan Amsterdam en fan 2009 oant 2012 psychology oan ferskate universiteiten.

Riemersma wie fierders fan 2013 oant 2014 kollumnist by it literêr tydskrift Ensafh. Yn 2014 rjochte se tegearre mei Abe de Vries it online literêr tydskrift Fers2 op dêr't se sûnt ek haadredakteur fan is.

Yn 2016 wie se oprjochter fan útjouwerij Grotesk yn Amsterdam dy't Fryske literatuer útjout.

Yn 2021 sette se it gedicht The Hill We Climb fan Amanda Gorman oer dat dy skriuwster by de ynauguraasje fan presidint Joe Biden foardroech.

 Publikaasjes 
 2016 - Kultuerferlies: Fryslân fan 1989 oant 2018. En oare essees, essaybondel
 2020 - Myn binêre koade, dichtbondel
Oersetting
 2022 - De hichte beklimme wy, oersetting fan The Hill We Climb fan Amanda Gorman. Utjouwerij DeRyp

 Keppeling om utens 
 Fers2

Kategory:Frysk dichter
Kategory:Frysk essayist
Kategory:Frysk kollumnist
Kategory:Frysk redakteur
Kategory:Frysk útjouwer
Kategory:Skriuwer yn it Frysk
Kategory:Persoan berne yn Loaiïngea
Kategory:Persoan berne yn 1962